Vesa Tapio Valo

Vesa Tapio Valo (s. 16. helmikuuta 1951 Halsua) on suomalainen dramaturgi. Valo työskenteli vuosina 2009–2015 Seinäjoen kaupunginteatterin johtajana.

Valo aloitti opinnot Teatterikoulussa 1979 ja valmistui dramaturgiksi 1983 ja teatteritaiteen maisteriksi 2000.Kirja kerrallaan Hän on työskennellyt dramaturgina Saksassa, Bonnissa. Valo on ollut kiinnitettynä dramaturgina Vaasan ja Oulun kaupunginteattereissa sekä läpi 1990-luvun Helsingin kaupunginteatterissa, ensin dramaturgina ja sitten ohjaaja-dramaturgina.http://www.hkt.fi/pdf/hkt_johtoporras.pdf

Valo on suomentanut saksalaisia näytelmiä, muun muassa Friedrich Hollaenderin Laitakujan leidit, jonka hän on ohjannut Seinäjoen teatterille. Hän on myös kirjoittanut näytelmiä, muun muassa Seitsemän huvila, Pojat, Maria Silfvan, Lähtekäätte Ameriikhan! ja siitä uudistetun version Aava meri.Suomen kuvalehti 19.11.2010, s. 62–63.

Vesa Tapio Valo oli perustamassa Setaa vuonna 1974 ja toimi Seta-lehden päätoimittajana 1978–1980.

Valolle myönnettiin taiteilijaeläke vuonna 2017.

 Lähteet 

Luokka:Suomalaiset teatterinjohtajat
Luokka:Suomalaiset teatteriohjaajat
Luokka:Seksuaali- ja sukupuolivähemmistöjen oikeuksia ajaneet aktivistit
Luokka:Vuonna 1951 syntyneet
Luokka:Elävät henkilöt